
NulU profecto Italiae pars numero , et delectu plantarum 
praestantior est Bononiensi agro . Etenim superficies ejus di- 
versimode extollitur supra maris pacati libellam; cumque no- 
tum sit, in plantarum genesi altitudinem loci meridionalis Ja- 
titudini locorum septentrionalium aequipollere , et peculiaribus 
causis vegetationi favere, nil mirum id obtineri apud nos, ubi 
editissimum Apennini jugum fert plantas Europae septentrio- 
nalis , et alpium , interea dum montes medii , et planities stir- 
pes Europae temperatioris, et caljdioris alunt. Quod ut oculis 
vestris, Collegae sapientissimi , nunc parte aliqua subjiciam, 
sinite , descriptionem exhibeam peregrinationis nostrae per 
Apenninum Bononiensem, qui, seiectas stirpes, nonnullasque 
sane novas suppeditavit. Operae vero pretium duco, topogra- 
phiam regionis breviter praemittere , ut lectarum plantarum lo- 
cus natalis in propatulo sit. 

Juga editiora Apennini nostri sita sunt in parte meridionali, 
et occidua Bononiensis agri inter Thermas Porrectanas, et fines 
Hetruriae , atque Mutinenses. Haec imminent castellis Montis 
Acuti alpium , Lizzani , et Vidicciatici , nec non aliis minori- 
bus vicis, pagisque. Horum verticum editior ille est, qui Cor- 
ou ad scalas ( Corno alle Scale ) nuncupatur , et qui jnxta 
mensuram ab Inghiramio statutam attollitur ad pedes 5962, 
92. supra maris liibellam. Sequitur secundus ab hoc Tholus Sca- 
phaleolanus ( Cvpola di Scaffaiolo ), qui lacui Scaphaleolam 
e regione orientaii imminet . Inde veniunt Cacumen Caldaria- 
num (Cimone di Caldaia } , Cornu Ancisanum (Corno deU 



V Jncisa), et postremo loco Mons nudus Vidicciatici. ( iW 
da di yidicciatico ). 

Cornu ad scalas, cum in medio eorum situm sit, pro cen- 
tro elevationis horum montium habendum ( Vide Tab. I. ). 
Mons nudus Vidicciatici stat ad septentrionem , et orientem 
ejus , el per cristam praeruptam cum illu conjungitur. Cacu- 
men Caldarianum degit ad meridiem, et hac parte ad illud 
pertingit. Cornu Ancisauuin occideniem tenet, et conneclilur 
cum declivitate occidua ejus , qua haec meridiem respicit, in- 
terea dum latere suo occiduo continuatur cum latere orienta- 
li Tholi Scaphaleolani , qui Tholus cum Monte Spiculano Mu- 
tinensium (Monte Spigolino) e regione septentrionaii sua co- 
pulatur. Cornu ad scalas tres declivitates prae se fert, quarum 
quae septentrionalis , fere inacessa , et cum declivitate occidua 
Montis Nudi Vidicciatici ambit angustam, profundamque val- 
lem forma feni equini, quae cavea magna Cornu scalarum 
( Cavone di Corno alla Scala ) appellatur , cujus aquae iu 
flumen Dardaniam (Dardagna) excurrunt, prout in idem flu- 
men excurrunt aquae Montis nudi Vidiccialici septentrionalis. 
Declivitas orientaLis Cornu scalarum praeruptissima , et omni- 
no inacessa est, et vulgo scalae, vel gradus (scalini) audit. 
Haec cum declivitate meridionali Montis nudi Vidicciatici, et 
cum declivitate septentrionali Cacuminis Caldariani vallem de- 
sciipta longe ampliorem , profundissimamque circumscribit , 
cujus aquae originem praebent Sellae amni (Sella), qui in- 
fluit in Rhenum fere ad duo millia passuum a thermis Por- 
rectanis. Denique declivitas occidcnlalis Cornu scalarum arcu 
ad meridiem facto conjungitur cum declivitate septentrionali 
Cornu Ancisani , atque inter has declivitates via est quae a fi- 
nibus Bononiensibus ad fines Pistorienses ducit. Portae apen- 
nineae hic loci pienae periculi sunt; saepe enim accidit, ut 
viatores a ventis luctantibus abrepti vitam amiserint. Hae por- 
tae ab aipinis dicuniur lo StroJJinatoio , quasi indicent vento- 
nim turbinem viatores circumagentem. 

Cornu Ancisanum connectitur cum declivitate septentriona- 
li-orientali Tholi Scaphaleolani , qui novissimus continuus est 
cum declivitate orientali Montis Spiculani , ut supra monui- 
mus. A conjunctione harum declivitatum oritur alia vallis al- 

pioa sat ampla, formae semicircularis, quae protrahitur septeo- 
irionem versus, ibique demissior est. Dicitur il Uaggiolcdo 
a copia Vaccinii MyrtiUi L. ibi nascentis, quod pastores lo- 
ci Baggiolo vocant. Ejns ambitus ad tria millia passuum sup- 
putatur. Aquac frigidissiniae , aequc ac limpidissimae a mon- 
tibus superstamibus exilientes illam praeterfluunt , et uno rivo 
collectae ruuot ad extremuin vallis , atque e cataracta specta- 
tu digna praecipitcs ilumiui Dardaniae oiigincm praebent. 

Luiversa crista Cacuuiinis Caldariani, pars minima cristae 
Cornu scalarum, et crista omnis, quantacunque est, Cornu An- 
cisani, uua cum partc cristae Tholi Scaphalcolani fines per- 
petuos , et ad naturae ductum statutos efliciunt inter Bononien- 
ses, et Hetruscos, origine dclabentis aquae pro limite invicem 
desumpta. In sumniilate vcro Tholi Scaphaleolani stat termi- 
nus triplex, qui scjungit Bononienses , Hetruscos, et Mutinen- 
ses. Ex hinc fincs Bononienses, et Muunenses non amplius se- 
quuntur cristam montium , sed descendunt ad imum cUvum 
Tholi Scaphaleolani e regione septentrionali-orientali ejus, tran- 
seunt per clivum orientalem Montis Spiculani, et cxcurrunt 
pcr cristam montium subpositorum , qui jugo perpetuo prio- 
res vallant, et in septentrionem vergunt, ut demum pertin- 
gant, et dcsinant, qua flumen Dardania radices eorum lam- 
bens influit in Scultennam ( hodie Panaro ) . 

Inter Tolum Scaphaleolanum , et Montem Spiculanum val- 
lecula est , in qua degit parvus quidem , at inexhaustus la- 
cus Scaphaleolanus ( Lago di Scajfaiolo ), qui ad Mutinenses 
pcrtinet. Hic non minus mirandus est ob altitudinem loci , 
quam quod monticulis humillirais immeditae circumsepiatur. 
Qua de re videre mihi videor, Tholum Scaphaleolanum, et 
Montem Spiculanum, qui ex verticibus editioribus proximio- 
res sunt, eum alere aquis suis. Juga quinque elatiora, de 
quibus hactenus loquutus sum, constant lapide arcnario apen- 
nineo ( Macigno apennino ), cujus specimen vobis exhibeo. 
Lapis iste maximam partem plus minus alte tegitur humo. U- 
num Cornu scalarum in praeruptis lateribus suis orientali, et 
septentrionali caret crusta terrea; quare hic loci strata lapidis 
arenarii apenninei passim horizontalia , rarius obliqua in pro- 
->atulo habentur, suntque crassitiei diversae, et ita excisa, ut 

c longinqno spectata gradus scalarum referant, ex qno no- 
men montis. In latere quoque occidentali montis lapis arena- 
rius apennineus pluribus locis denudatus occurrit, et eosdem 
scalarum gradus conspiciendos exhibet ; verum in latere se- 
ptentrionali hunc stratum magnas concussiones passum fuisse 
palam est, sive hae a motu terrae immani., sive a terrae 
elationibus profectae sint, quae causae molem montis pertur- 
barunt, solverunt, disruperunt. Etenim lapis discissus in cu- 
bicas massas molis plcrumque ingcntis innumeris, variisque 
modis ita congeritur, ut diruti oppidi speciem e longinquo re- 
ferat. Forte etiam factum est,utex eisdem tcrrae concussio- 
nibus hiatus ortus sit, qui in eodem montis latere habetur. 
pcr quem lapis immissus diu personat inferiora petens. 

Pars suprema horum montium editissimorum caret omni ar- 
bore, nivemque perpetuam liic illic etiam sub aestivo sole ser- 
vat praescrtim in septentrionali plaga. Ex plantis vero , quae 
hosce monles ab imo ad summum vestiunt , facile est , eos 
in tres regiones dispertire, scilicet in inferiorem, ubi Castanea 
vesca W. occurrit , in mediam , ubi habetur Fagus sylvati- 
ca L. , et in superiorem , in qua unae herbulae nascuntur. Ke- 
que erit abs re vobis dicere, me quater, diversisque anni 
temporibus ab initio Julii ad finem Augusti eosdetn montes 
conscendisse , scilicet annis 1 832. 1833. 1835. 1838. Cum- 
que mihi proposuerim loqui tantum de plantis nostris, ideo 
agam de iis, quae reperiuntur fere in universo Monte Nudo 
Vidicciatici , in Cornu scalarum , et in Cacumine Caldaria- 
no ; quoad alias, enumcrabo plantas in latere septentrionali Cor- 
nu Ancisani vigentes , nec non illas , quas latus orientale 
Tholi Scaphaleolani suppeditat. Reliquae pertinent sive ad Flo- 
ram Hetruriae, sive ad Mutineusem , quae propositi nostri non 
sunl. 

Regionis superioris tractus haud sane magnus; a finibus 
enim regionis mediae, sive Fagi ad verucem montium vix mil- 
le et quingentorum passuum extensio est. JVardus stricla L. 
totaui hanc regionem tam hic , quam in universo jugo Apen- 
nineo operit; quare nullus dubito, quin regio Nardi appel- 
landa sit. Vaccinium Myrtillus L. quoque hujus rcgionis est, 
licet ctiam in proximam descendat. Vegetatio plantarum ejus 

hactenus refert vegetationem temporis primi, et antiquissimi ; 
manus enim hominum nihil ibi unquam mutavit, cum regio 
pernovem fere anni menses sub nive delitescens cujuscunque 
culturae impatiens sit, et si quae plantae advenae in eadem 
occurrunt, hae fortuitae dicendae, seminibus earam a pecore, 
ab avibus, a vento perlatis. ISil igitur mirum, si Vaccinium 
Myrtillus L. eundem nunc quoque servet locum natalem , 
quo Virgilii aevo pastores alpium Vaccinia nigra legebant. Hu- 
mus herbis alte substrata ex harum dissolutione facta est, quae 
dissolutio cum lente incedat, vegetationem portendit antiquis- 
simam, quod quidem magis magisque confirmatur a dissolutione 
forte adhuc lentiori lapidis arenarii appenninei, cujus miculae ad 
humum perficicndam una cum pecoris, aviumque stercore con- 
currunt. Radices plantarum prata alpina hic efficientium adeo 
implicantur, et stipantur, ut vix ferrum, quo evellantur, ad- 
mittant, eaedcm fornicem supra humum substratam quodam- 
modo sistunt, qui fornix percussus resilit, imo resonat, veluti si 
cavum sub peclibus esset, quod hallucinationem parit, cum 
reapse nullus cavernosus locus ibi sit. 

Quae pars hujus regionis caret crusta terrea, ea sic habe- 
tur tribus polissimum de causis: 1 quia latus praeruptus mon- 
tis terram non retinet, prout est de latere orientali, et se- 
ptentrionali Cornu scalaram: 2.« quia venti, et imbres terram, 
quae paullatim fit, abripiunt ; quae res non modo contingit in 
ipsis verticibus montium , sed etiam in faucibus demissioribus 
veluti in fauce dello StroJJinatojo , nec non in altera fauce, 
quae sita est inter Cornu Ancisanutn, et Tholum Scaphaleo- 
lanum. In crista vero Cornu scalarum tanta est vis luctan- 
tium ventorum , et imbrium , ut latus montis non minus orbe- 
tur terra, pratoque, verum etiam aquae pluviae alveum sibi 
straverint , quo praecipites ruunt, et torrentem sislunt: 3.* 
denique quia saxa, rupesque, quae ab edilis in inferiora con- 
tinuo delabuntur, impediunt, quominus herbae nascantur, aut 
si nascantur, suflbcent. Si quae vero adsunt, et hae semper 
paucae , raraeque, inter rupium , saxorumque rimas tantum 
degunt, cum hic loci pauculam , at illis alendis aptissimam 
humum reperiant. 

Species, quae in parte herbosa regionis Nardi occurunt, 
hae sunt: 

Veronica serpyllifolia L , quae in planitiem nostram quo- 
que descendit. 

Phleum alpinum L. In Baggioledo. 

Agrostis alpina W. In pratis Cornu Ancisani, et Cornu 
scalarum ventis magis obnoxiis. 
Aira caespitosa L. Ibid. 
fiexuosa L. Ibid. 
caryophyllea L. Ibid. 
Melica nutans L. praesertim in Cornu scalarum. 
Poa alpina L. lbid. 
Sesleria coerulea Scop. Ibid. 
Poa nemoralis L. lbid. 
Festuca duriuscula x. Bert. FI. Ital. Ibid. 

heterophylla Lamck. Ibid. 
Festuca pinnala Huds. Ibid. 
Galium pusillum L. In rupestribus. 

rubrum $ Bert. Fl. Ital. Ibid. 
Myosotis alpestris W. In clivibus herbosis ad gradus se- 
ptentrionales Cornu scalarum. 

Primula suaveolens Bert. FI. Ital. In fissuris rupium se- 
ptentrionalium Cornu scalarum, et in Cacumine Caldariano. 
Phyteuma haemisphaerica L. Communis ubique. 

orbicularis L. In crista Cornu scalarum, et in 
cacumine Caldariano , sed rarior . 

Viola calcarata L. Ubique copiosa. 
Viola bifiora L. Ubique copiosa. 

Thesium linophyllum L. In herbidis Cornu scalarum o- 
rientalis. 

Gentiana acaulis L. Descendit quoque ad prata regionis Fagi. 
Gentiana verna L. Ibid. 

Gentiana campestris L. Descendens ad prata regionis Fagi. 

Myrrhis hirsuta Spr. Inhabitat humentia pratorum, et ri- 
vulorum margines del Baggioledo , aeque ac regionis Fagi. 

Parnassia palustris L. Ubique in pratis orientalibus sub la- 
cu Scaphaleolano, et in ripis rivulorum omnium etiam in re- 
gione Fagi. 

Convallaria majalis L. In Cacumine Caldariano tantum. 
Luzula sylvatica Rom. et Schult. In herbidis septentrionali- 
bas Coruu scalarum descendens ad prata regionis Fagi. 

Luzula campestris W. Ibid. 
Luzula spicata De Cand. Ibid. 
Lilium Martagon L. Ibid. 
Epilobium angustifolium L. Ibid. 

Epilobium montanum 0. Bert. Fl. Ital. Ad scaturigines 
aquarum , et in rivulorum margimbus Caveae magnae Cornu 
scalarum, et del Baggioledo. 

Vaccinium uliginosum L. In pratis editioribus eorundem 
locorum , dum Vaccinium Myrtillus L. ubique commune . 

Polygonum Bistorta L. Copiose in editiori Cacumine Cal- 
dariano, Tholo Scaphaleolano , Cornu scalarum, et in Bag- 
gioledo. Pharmacopolae nostri quaerant hic, uec petant ab ex- 
teris terris . 

Dianthus deltoides L. Ubique copiosus, praesertim vero iti 
vertice Montis Nudi Vidicciatici . 

Dianthus monspessulanus L. Frequens in pratis del Bag- 
gioledo . 

Silene quadrifida /3 Koch. Ad rivulos in pralis humentibus sub 
Iacu Scaphaleolano super tapeta Bartramiae fontanae. Certe 
varietas tantum est Sileneos quadrifidae L. 

Arenaria vcrna L. In pratis vi ventorum denudatis. 

Arenaria ciliata L. lbid. 

Sedum Anacampscros L. In herbidis declivitatis orieutalis Cor- 
nu scalarum, sed rarum , et una tantum vice a me repertum. 

Sedum saxatile W. Copiosissimum in pratis denudatis, cor- 
rosisque , nec non in fissuris rupium ejusdem loci , desceodens 
ad regioncm Fagi. 

Sedum monrcgalense Balb. Ibid. 

Spergula glabra W. lbid. in pratis. 

Jiosa alpina L. In pratis Tholi Scaphaleolani , et Cacumi- 
nis Caldariani, tum in (Usuris rupium cristae, et Caveae ma- 
gnae Comu scalarum . 

Potentilla verna L. Ibid. Descendens ad colles usque Bo- 
nonienses . 

Potentilla aurea L. lbid., nec desceudens. 

Tormentilla erecta L. In herbidis Cacurainis Caldariani, 
ubi copiosa. Radix ejus ditabit officinas pharmacopolarum no- 
«rorum, si isti sapient. 

2. 

Geum montanum L. Flore suo pulcherrimo exornans tapeta 
pratensia harum alpium. 

Ranunculus montanus W. Hic loci parvulus, grandior in 
regione Fagi . 

Ajuga reptans L. In planitiem Bononiensem usque descendens. 

Betonica hirsuta L. Rara stirps in Gacumine Caldariano 
prope aggerem, quem fieri fecit Magnus Dux Hetruriae, ne 
equorum armenta in fines nostros transirent. 

Euphrasia officinalis L. Plurimum ludens statura, et flo- 
ribus, transiens ad prata regionis Fagi, et ad planitiem quo- 
que nostram . 

Pedicularis tuberosa y"DC. Copiosissima in Cacumine Cal- 
dariano , in Tholo Scaphaleolano , in Cornu Ancisano , et sca- 
larum. 

Geranium nodosum L. In herbidis septentrionalibus Cor- 
nu scalarum, et superioris regionis Fagi , descendens ad syl- 
vas collium Bononiensium . 

Gcranium sylvaticum L. Ibid., nec descendens . 

Po/ygala amara L. Copiosissima ubique in herbidis hujus 
regionis, nec non in pratis inferioribus regionis Fagi. Non 
egemus igitur planta Tyrolensi , quam hactenus sibi comparant 
pharmacopolae nostri . 

Genista tinctoria L. Ibid. valde copiosa . 

Trifolium pratense L. A vertice Tholi Scaphaleolani ad 
planitiem Bononiensem descendens. Quid nutriendis armentis 
aptius? ldeo natura late diffudil per omnem terram. 

Lotus corniculatus L. In eisdem locis. 

Hypericum Richerii W. Frequens ubique. 

Scorzonera humilis L. In latere oricntali Cornu scaWum , 
sed rara . 

Scorzonera rosea W. Ubique copiosa in locis ad orientem 
versis . 

Robertia taraxacoides De Cand. In Cornu scalarum. Rara. 
Jpargia hispida W. Ab editis ad planitiem descendens. 
Hieracium Pilosella L. In eisdem locis. 
Hieracium dubium L. In editis tantum. 
ffieracium aureum W. In omnibus pratis septentrionalibus 
alpinis. Spectatissiinum flore aureo , polymorphum foliis. 

Carduus nutans 0. Bert. Amoen. It. Quibus in locis abun- 
dat humus alpina, et petrae minores acervantur, alte defigit 
radices , et arcet a se herbulas. 

Cnicus horridus Bert. Amoen. It. Ibid. 

Cnicus eriophorus W. Ibid. 

Gnaphalium dioicurn L. In pratis denudatis, descendens 
ad regionem Fagi. 

Gnaphalium rcctum W. Ibid. 
Erigcron-alpinum L. Ibid. 

Tussilago alpina L. In cristis horum montium omniiun. 

Solidago pygmaea: radice repente; foliis imis ovatis, ab- 
breviatis, reliquis lanceolatis, serratis, infeiioribus petiolatis; 
racemis axillaiibus, subtiifloris , brevissiinis Tab. U. fig. 1. 

Perenn. Legi in Cornu Ancisano, el scalarum. Floret Ju- 
lio , et initio Augusti . 

Radix transversa, repens. Caulis simplex, erectus, angu- 
latus, pollicaris-spithamalis . Folia prima multo minora , ova- 
ta, aut oblonga, obtusa, vel acutiuscnla, reliqua lanceolata, 
acuta, aut acuminata, omnia leviter, argute serrata^ inferiora 
petiolata, caulina alterna. Racemi solitarii, axillares, subtriflori, 
brevissime pedunculati , approximati , ut racemum composi- 
tuin referant. Subiude pedunculi tantum uniflori. Calathus du- 
plo grandior , quam in Solidagine Virgaurea L. 

Delata in hortum Botanicum Bononiensem servavit omni- 
no habitum suum , imo ibi citius florebat , quam in alpi- 
nis. Solidago Virgaurea L. diflert statura , et habitu foliorum 
multo grandiore , foliis latioribus , racemis multifloris , floribus 
dimidio minoribus, et florendi tempore seriore; incipit enim 
florere decedente Augusto , et sequitur in Oclobrem . 

liellis perennis L. Descendens in planitiem. 

Centaurea phrygia L. Rara. 

Orchis viridis W. In solo vertice Tholi Scaphaleolani. 
Carex ovalis W. In pratis del Baggioledo , ubi stagnant 
aquae. 

Carex /erruginea W. Descendens ad regionem Fagi. 
Juniperus nana W. In crista denudata Cornu scalarum, 
ubi decumbit, et caespitat. 
Lycopodium alpinum L. 

Lycopodium clavatum L. 

Lycopodium Selago L. Hujus pulvis suppetias feret offici- 
nis nostris, quae aliunde petunt. 
Didymodon capillaceum Schr. 

Dicranum scoparium Hedw., quod descendit ad regionem 
Fagi. 

Tortula rurahs Swartz. 

Polytrichum juniperinum Hedw. Descendcns ad regionem 
Fagi . 

Polytrichum commune L. Ihid. 

Bartramia fontana Swartz. Ubique ad scatuiigines aqua- 
rum , et in marginibus rivulorum Caveae magnae Cornu sca- 
larum, et del Baggioledo, descendcns quoque ad regionem 
Fagi. Efficit tapeta laete virentia, visui grata. 

Bry um caespiticium L. Descendens ad regionem Fagi. 

Hypnum jluitans L. Copiosum in omnibus aqirn stagnanti- 
bus del Baggioledo , et locorum superiorum , excepto lacu Sca- 
phaleolano , qui plantis omnino caret. 

Cetraria islandica Ach. Magna manu occurrens inter Vac- 
cinium Myrtillum L., ut sufficeret officinis totius haliae, ne 
dicam Bononiensibus , et lamen pharmacopolae nostri emunt 
a Tyrolensibus pretio non parvo . Stirps copiose , et cito e 
terra auferenda ope rastri, cujus dentes pollicem inter se di- 
stent . 

Peltidea canina Ach. Descendens ad regionem Fagi. 
Peltidea polydactyla Ach. Ibid. 
Cenomyce pyxidata Ach. Ibid. 

Cenomyce rangiferina Ach. Ibid. Praeseitim occurens in- 
ter Cetrariam islandicam Ach. 

Cenomyce racemosa Ach. 

Secrauntur plantae, quae habentur in parte nuda, et la- 
pidosa ejusdem regionis. 

Veronica Beccabunga L. In aquis fluentibus, et frigidissi- 
mis rivulomm del Baggioledo , et Caveae magnae Cornu sca- 
larum . 

Caltha palustris L. Ibid. 

Valeriana tripteris L. In fissuris rupium hujus regionis, 
et regionis Fagi. 

Valeriana montana L. In fissuris cristae elatioris septen- 
trionalis Cornu scalarum. 

Scabiosa Columbaria x Bert. Fl. Ital. Inter saxa Caveae 
roagnae Cornu scalarum. 

Plantago alpina L. Ibid. , sed valde rara. 

Plantago maritima L. CopiosUsima in Tholo Scaphaleola- 
no , et in Cornu scalarum supra terram saxosam . 

Alchemilla vulgaris L. Lbique communis supra terram 
saxosam, et in fissuris rupium hujus regionis, et regionis Fagi. 

Alchemilla alpina L. lbidem. 

Campanula rotundifolia L. Lbique in clivibus denudatis. 
Ilinc delata in hortum botanicum Bononiensem adeo luxuria- 
vit, ut non dignosccretur . 

Campanula linifolia 0 W. In crista septentrionali Cornu 
scalarum, nec hactcnus reperta in alia Apennini parte. 

Jihamnus a/pinus L. In solis praccipitibus locis cristae Cor- 
nu scalarum. . 

Chenopodium Bonus Henricus L. In fimetis armentorum, et 
pecoris tam hic, quam in regione Fagi. 

Gentiaha purpurea L. In editiori clivo Cornu scalarum se- 
ptentrionalis. Paslores loci radices ejus evellunt, et servant ad 
intermittentes febres arcendas. 

Bupleurum falcatum L. In clivo septentrionali cristae Cor- 
nu scalarum. Rarum, nec alibi in Apennino hactenus repertum. 

Pimpinella alpina Host. In fissuris rupium Cacuminis Cal- 
dariani, et in Baggioledo. Descendit quoquc iu pratis regio- 
nis Fagi. Delata in hortum jam florebat Majo. 

Laserpitium Silcr L. In praecipitiis septentrionalibus Cor- 
nu scalarum. 

Athamantha Libanotis L. Ibid. 

Linum alpinum Re Seg. In editiori crista Comu scalarum, 
ubi humus aliqua consisut. 
Juncus trifidus L. Ibid. 

Allium fallax Rom et Sch. In fissuris graduum Cornu sca- 
larum. 

Scilla bifolia L. Inter saxa Cornu scalarum septentriona- 
lis. Descendit ad colles Bononienses, ubi copiosam reperi alla 
Cnvara . 



14 

Daphne Mezereum L. Ibid. , tum in Cavea magna Cornu 
scalarum alla Porticella , et copiose in clivis saxosis , et ura- 
brosis prope Sanctuarium B. M. V. dell' Acero in regione Fa- 
gi. Officinae nostrae possunt obiinere ex hoc loco raagna ma- 
nu, quin emant a Tyrolensibus . 

Saxifraga Aizoon W. In crislis editioribus nudis Cornu 
Scalarum, Tholi Scaphaleolani, et Cacuminis Caldariani copiose. 

Saxifraga moschata Wulf. Ibid. Copiose. 

Saxifraga oppositifolia L. Ibid. sed rainus copiose. 

Dianthus Caryophyllus L. sylvestris. In clivo orientali Cor- 

nu scalarum . 

Silene nutans L. Ibid., et etiam in regione Fagi. 

Silene saxifraga L. Ibid., sed non descendit. 

Silene rupestris L. In locis sabulosis nudis verticis Cornu 
scalarum, et Ancisani. 

Stellaria saxifraga Bert. Amoenit. Ital. In Cavea magna 
Cornu scalarum, sed rara. 

Sedum dasyphyllum L. Inter Saxifragas in veruce Cornu 
scalarum dicto la Polenta. Descendit quoque ad saxa , et mu- 
ros vetustos planitiei Bononiensis. 

Cerastium alpinum fi. Bertol. Amoen. It. Ubique copiosum 
in locis denudatis harum alpium. 

Sempervivum montanum L. Frequens in ediiiori crista 
Cornu scalarum ad praecipiiium montis. 
Mespilus Cotoneaster L. Ibid. 

Pyrus Aria W\ In fissuris rupium Caveae magnae, el 
cristae Cornu scalarum, ubi arbuscula tantum. 

Rosa spinosissima L. ln rupibus Caveae magnae Cornu 
scalarum, nec non in Cacumine Caldariano, et Scaphaleolano. 

Potentilla rupeslris L. In rupibus Caveae magnae Cornu 
scalarum prope la Porticella. 

Aquilcgia alpina L. In fissuris umbrosis , ediiionbusque 
Cornu scalarum, ubi spectatissima floribus suis amplis, cae- 
ruleis. Ocairrit quoque, sed humilior, et fere pygmaea in 
herbidis editioribus septentrionalibus Cacumiuis Caldariani. Ne- 
scio, quod alibi hactenus reperta sit in jugo Apennineo. 

Ancmone millefoliata Bert. Amoen. Ibid. 

Anemone narcissijlora L. Ibid. 

Thymus Serpyllum L. Late extensus in pratis isiis alpinis, 
aeque ac in collibus nostris humilioribus. 

Scrophularia Scopolii Pers. In -solo pingui a fimetis pe- 
coris tam hic, quam in regione Fagi. 

Urtica hispiaa De Cand. In eisdem locis promiscue. 

Biscutella laevigata L. Praediligit latus orientale cristae 
Cornu scalarum. 

Sisymbrium pinnatifulum De Cand. Inter saxa cristarura 
edhiorum. 

Geranium argenteum L. In rimis rupium cristae orienta- 
lis, et septentrionalis Cornu scalarum, ubi copiosum. 

Trifolium caespitosum W. In rimis rupium , qua venti ma- 
gis luctant , et vegetationem reliquarum plantarum impediunt . 

Trifolium alpinum L. In crista orientali, et septentriona- 
li Cornu scalarum; sed rarura. 

Hieracium murorum /3 L. Ibid. in fissuris rupium. 

Hieracium amplexicaule L. Ibid. 

Hieracium villosum L. Ibid. 

Senecio Doronicum L. Ibid. 

Arnica Bellidiastrum W. Ibid. 

Doronicum Columnae Ten. lbid. 

Chrysanthemum atratum L. Ibid. 

Chrysanthemum ceratophylloides W. Ibid. 

Aster alpinus L. In praecipitiis tantum cristae editioris Cor- 
nu scalarum. Adhuc horret animus cogitans, quo pacto pa- 
stor fune alligatus descendit, ut legeret. 

Centaurea Scabiosa L. In vertice Cornu scalarum, ubi 
occurrit in statu pygmaeo , dum in monte Paderno prope Bo- 
noniam laete viget, imo luxuriat. 

Botrychium Lunaria W. In clivis humentibus septentrio- 
nalibus Caveae magnae Cornu scalarum , sed rarum . 

Aspidium septentrionale W. In cristis editioribus septen- 
trionalibus Cornu scalarum locis apertis , agcns radices inter fis- 
suras rupium . 

Polypodium Phaegopteris L. In forarainibus profundis, 
fissuris, excavationibus umbrosis, humo stratis lateris septen- 
trionalis Cornu scalarum , et in ei&dem locis etiam in regio- 
ne superiore Fagi. 

Aspidium Lonchitis W. Ibid. 
Aspidium aculeaturn W. Ibid. 
Aspidium dilatatum W. Ibid. 
Aspidium fragile W. Ibid. 
Aspidium alpinum W. Ibid. 

Pteris crispa L. Copiose inter rupes in finibus regionum 
Nardi, et Fagi. 

Blechnum boreale W. Ibid. 

Lecidea atrovirens 0 geographica Ach. Late operiens ru- 
pes hujus regionis, et jucundo spectaculo mappam geogra- 
plucam referens. 

Venio nunc ad declarandas plantas a me repertas in re- 
gione Fagi : sed antequam de eisdem agam , necessarium du- 
co regionem ipsam describere. 

Hujus regionis tractus multo grandior praecedente est, ad 
novem enim millia passuum iu longitudinem extenditur . Late 
operitur Fago sylvatica L. , quae in media parte ejus insigni- 
ter attollitur, cuin saepe occurrant arbores altitudinLs centum 
pedum . Eaedem juxta se invicem perquam creberrime nascun- 
tur, et ramos implicant, ita ut sylva densissima fiat, et ima- 
ginem praebeat luci primaevi , nec desint hic illic arbores 
amiosae a vi ventorum, imbrium, et nivis dejectae, partim sic- 
cae, pailim putrcscentes . At in regione supetiore hae arbo- 
res paulatim decrescunt, et demum caespites tantum evadunt. 
Qua sylva densior, et umbrosa est, nulla alia herba praetor 
paucas cryptogamas, vigetj terrae facies nuda, foliis arborum 
delapsis solummodo tecta; quare bolanicus, ut phanerogamas 
plantas in hac regione reperiat, necesse est, adeat partem 
illam, in <nia arbores distaut inter se, aut ubi homines exci- 
denint, ut terram colerent, cum alpini hanc regionem inha- 
biient , et hic illic serant Secale cereale L. , Hordeum disti- 
chuin L., Hordewn hexastichum , et Triticutn hybernum L. 
inuticuin. Domunculae, et casae eorum vix ultra terminum me- 
dium regionis habentur; unum aedificium altius situm in toto 
hoc apennini tractu est Sanctuarium B. M. V. dcll' Acero in 
latere occiduo Montis Nudi Vidicciatici , a quo tria millia pas- 
suum supersuut , antequam perveniamus ad regionem Nardi . 
riautae in hac regioue a me lectae hujusmodj suut: 

Circaea alpina L. Copiosa in humo a ligno putrescente Fa- 
gorum praesertim profecta. 

Veronica Chamaedrys L. Prata incolens. 

Veronica urticaefolia Linn. fiL E fissuris rupium in parte 
superiore sylvae. 

Veronica ojjicinalis L. Copiosissime in pratis humemibus 
circa Sanctuarium, et alibi. 

Eriophorum pubescens Smith. In acruosis horum pratorum. 

Poa Jluitans Scop. Ibid. 

Agrostis vulgaris Smith. Ibid. in siccis. 

Poa nemoralis L. Ibid. 

Briza media L. Ibid. 

Cynosurus cristatus L. Ibid. 

Melica uniflora W. Qua sylva opaca est juxta ripas Dar- 
daniae. 

Galium sylvaticum L. Ibid. 

Galium ruhrum 8. Bert. Fl. Ital. Ibid. 

Poa annua L. lbid. descendens longe lateque ad plani- 
tiem Bononiensem. 

Ilex aquifolium L. In ripis detectis Dardaniae. 

Sagina procumbens L. Copiosa in pratis spongiosis San- 
ctuarii . 

Myosotis alpestris W. Gregaria in Iocis pinguibus regionis 
superioris. Pulcherrima fioribus laete caeruleis. 

Cynoglossum ojjicinale L. Prope Sanctuarium in ripis Dar- 
daniae, sed raruro. 

Atropa Belladonna L. Prope Sanctuarium in ripis Darda- 
niae . 

Solanum Dulcamara L. Ibid. Descendens prope la Chie- 
sina . 

Jasione montana L. In clivis herbosis prope Sanctuarium. 
Phyteuma Michelii W. Ibid. 

Verbascum Thapsus L. Prope Sanctuarium, et a Cadi- 
berna. 

Verbascum montanum Schr. Ibid. 
Hyosciamus niger L. Ibid. 

Jmpatiens Noli tangere L. In locis umbrosis, et elaiis 
sylvae secus viam , quae ducit al BaggioUdo. 

Viola canina l Bert. Fl. Ital. Frequens ad caespites. 

Ulmus montana Smiih. Prope Sanctuarium. Arbor ingens , 
foliis amplis spectatissima. Bononienses hac inserunt Ulmum 
carnpestrcm L. 

Cuscuta Epithymum L. In pratis Sanctuarii. Parasitica su- 
pra Genistam germanicam L. 

Gentiana utriculosa L. In eisdem pratis. 

Myrrhis aurea Spr. Ibid. 

Bunium Bulbocastanum L. Ibid. 

Aegopodium Podagraria L. Ibid. Descendens in planitiera 
nostram. 

Cnidium apioides De Gand. Ibid. 

Trochiscanthes nodi/lorus De Cand. In ripis canalis di 
Rifosso. Rhizotomi vendunt radices pharmacopolis nostris pro 
radicibus Mei athamantici. 

Imperatoria Ostruthium L. Prope Sanctuarium, et in su- 
prema regione. 

Sambucus racemosa L. Prope Sanctuarium. Arbuscula spe- 
ctatissima racemis e fructibus coloris corallini. 

Linum catharticum L. Frequens in pratis. 

Ornitliogalum pyrenaicum L. In finibus regionum Fagi , et 
Castaneae. 

Convallaria multiflora L. In umbrosis caespitum. 
Juncus conglomeratus L. In aquosis sub Sanctuario. 
Juncus articulatus fi. Bert. Fl. Ital. Ibid. 
Juncus bufonius L. Ibid. 

Luzula nivea W. In ripis herbosis rivulorum superiorum. 
Rumex scutatus L. Copiose in ripis saxosis eorundem ri- 
vulorum. 

Rumex alpinus L. Copiose in finibus superioribus sylvae, 
et in pratis humentibus Sanctuarii ad fimeta, et ad fines re- 
gionis Nardi stricti. 

Rumex Pseudo-Acetosa /3 Bert. Fl. Itai In eisdem pratis. 

Epilobium montanum L. Ubique commune. 

Daphne Laureola L. In locis magis opacis sylvae. 

Paris auadrifolia L. Ibid. 

Chrysosplenium alternifolium L. In clivis muscosis re- 
gionis superioris. 

Saxifraga cuneifolia $ apennina: foliis rosularum ctraea- 
to-spathulatis , apice abscissis, parce dentads Tab. II. fig. 2. 

Suffruticulosa. Legi alV Acero in ripis umbrosis Darda- 
niae. Floret aestate. 

Caules perennantes horizontaliter repunt, sursum ferunt 
rosulas foliorum. Folia rosularum coriacea, cuneato-spathulata, 
glauca, margine albo-cartilaginea , lamina spathulari brevi, 
superne abscissa , subretusa , et dentibus paucis crenata , late- 
ribus integcrrimis , inferne in petiolum tenuem angustata , to- 
ta superficie minutissime granulata. E centro cujusvis rosulae 
foliorum prodit caulis annotinus teres, tenuis, nudus, erectus, 
vel ascendens, duos-quinque pollices longus. Flores in pani- 
cula terminali. Bracteola exigua, liueari-spathulata , integerri- 
ma , ad ramificationes paniculae. Calyx demum omnino reu*o- 
ilexus. Petala alba, obverse lanceolata, obtusa, triplinervia , 
ungue latiusculo. Capsulae cornua revoluta, puberu la . Tota 
planta-grabra . 

Typus hujus speciei, sive Saxifraga cuneifolia L., differt 
ab hac varietate nostra habitu robustiore, foliis grandioribus , 
etiara duplo , et triplo , laraina spathulari subrotundo-elliptica , 
apice rotundata, fere toto raargine dentata, dentibus minori- 
bus , numerosioribus , utraque superficie grossius granulata , 
caule crassiore, palmari-spithamali, petalis latioribus, oblon- 
go-obovatis. 

Stellaria nemorum L. Copiosissima in regione superiore. 

Lychnis dioica a. L. In caespitibus. Haec in planitiem nun- 
quam descendit in Italia. Flores pulchre rubent. 

Agrostemma Githago L. Inter sata di Torlaino. Descen- 
dens in planiuem. 

Sonchus arvensis L. Ibiu*. , nec descendens. 

Cnicus arvensis Smith. Ibid. Pestis satorum tum hic, tum 
in planitie. 

Asarum europaeum L. Copiosissimum inter saxa ad cae- 
spites prope Sancluarium. Hadix ejus aromatica digna meliori 
sorte apud medicos, et pharmacopolas, quam temporibus no- 
6tris gaudet. 

Euphorbia purpurata Thuill. Ibid. 

Prunus Cerasus L. In viciniis dell' Acero t ubi frucium 
exquisite sapidum maturat medio fere Augusto. 

Sorbus Jucuparia L. Prope Sanctuarium , ubi habenlur ar- 
bores insignes , in quibus , maturescente fructu , fit magna cae- 
des turdorum , et merularum. Adeo aptissimum est nomen spe- 
cificum huic speciei a Liimaeo inditum. 

Pyrus communis L. Certe sylvestris tam in hac regione, 
quam in regione Castaneae. Alpini comedunt fructus sive co- 
ctos, sive siccos. 

Pyrus Malus L. In eisdem locis, et eodem usu praestans. 

Pyrus Aria W. Late arborescens in sylva dell' Acero , dum 
arbuscula in fissuris caveae magnae Cornu scalarum. 

Rubus idaeus L. Non infrequens in hac regione, suppe- 
ditans fructus deliciosissimos , quibus pharmacopolae Porre- 
ctani, et Castalionis Pepulorum confectionem , vel syrupum 
refrigerantem suavissimum praeparant. 

Fragaria vesca L. Ibidem copiosissirae. Ferens magna ma- 
nu fraga sapidissima Augusto, el Seplembri, quae in oppida im- 
portantur ad secundas mensas, et ad gelidas sorbitiones. Ea- 
dem colitur in hoitis Bononiensibus , ubi citius fructificat, et 
fraga matura fert Aprili, Majo, et vulgo dicitur Fiopponi. 

Actaea spicata L. Occurrens, ubi sylva densior est. 

Heliantheinum vulgare Pers. Ad saxa caespiium. 

Aquilegia vulgaris L. Ibid. 
Thalictrum aquilegifolium L. Ibid. 

Ranunculus nemorosus De Cand. In herbidis hujus regionis. 
Ranunculus acrisL. Ibid. in aquosis. Descendit in planitiem. 
Ranunculus repcns L. ln eisdem locis^ et pariter descendcns. 
Trollius europaeus L. Copiosissimus in pralis humentibus 
prope Sanctuarium. Herborarii nostri vendunt foUa hujus spe- 
ciei pro foliis Aconiti Napelli L, quod omnino non nascilur 
in Apcnnino nostro. Adeo necessarium est, ut pharmacopolae 
majorem operam dent cognoscendis plantis, quam nunc faciunt. 

Helleborus foetidus L. In ripis Dardaniae, et in regione 
inferiori. 

Lamium maculatum L. 
Lamium purpureum L. 
Galeopsis Ladanum L. 
Oaleopsis Tetrahit L. 
yiola tricolor L. 

Sonchus arvensis L. 
Jihinanthus Crista galli L. 
Anthemis arvensis L. 

Hae plantae omnes infestant sata prope Sanctuarium , et 
nonnullae descendunt in planitiem. 
Stachys sylvatica L. 
StacJiys aipina L. 
Stachys recta Bert. Amoen. ltal. 
Galeobdolon luteurn Pers. 
Thymus grandiflorus W. 
Prunella vulgaris L. 

laciniata L. 

Oranes hae plantae hic illic occurrunt in sylva. Prunel- 
lae descendunt in planilicm. 

Scrophularia nodosa L. In humentibus. 

Cardamine asarifolia L. Copiosissima in marginibus rivu> 
li , qui descendit e Cavea magna Cornu scalarum. 

Cardamine Chelidonia L. In maceriis rivuli propc San- 
ctuarium. 

Cardamint impatiens L. Frequens in via, quae ducit al 
Baggioledo. 

Malva moschata L. Praediligit, et exornat prata omnia 
floribus suis roseis. 

Spartium scoparium L. Tam in hac regione , quam in re- 
gione Castaneae. 

Lathyrus pratensis L. In pratis. 

Vicia villosa W. Ibid. Optimum armento pabulum. Jure 
AogH nos monent eam colere. 

Trifolium mcdium L. Copiose in pratis dell Acero. 
Trifolium nigrescens. Viv. lbid. 

Hypcricum perforatum L. Ibid. Descendens in planiuem. 

montanwn L. Ibid. 
Prcnantlics purpurea L. Iu pratis , ct in clivis saxosis, um- 
brosis dtW Accro. 

Prtnanthes muralis L. Ibid. 

Cacalia a/pina W. Floribus roseis ornans macerias rivuli 
prope Sanctuarium , et ripas saxosas Dardaniae . 

Senecio lacinialus Bert. Amoen. Ital. In ripis umbrosis ri- 
vulorum superiorum. 

Solidago Virgaurea L. Ibid. Descendens ad colles Bono- 
nienses. 

Doronicum austriacum W. Ibid. 

Achillea tanacetifolia W. In praiis delt Acero. 

Centaurea nigra L. Ibid. 

Orchis Conopsea L. Ibid. Gopiosissima. 

Orchis albida W. Ibid. , sed rara. 

Orchis samhucina. Ibid. 

Veratrum Lobelianum Bernh. Ibid. Rarum. 

Acer Pseudo-Platanus L. Gopiosum in tota sylva Fago- 
rum. Arbor, quae habetur juxta Sanctuarium, spectatissima 
est mole, et antiquitate sua, nomenque Sanctuario dedit. Re- 
ferunt in cavo arboris hujus speciei repertam fuisse imaginem 
Dciparae, cui aedicula aedificata est, quae nunc Sanctuarium 
dell' Acero appellatur . Dies festus hujus Virginis celebratur 
quoiannis Non. Aug. Bononienses, Mutinenses, Hetrusci, qui 
propinquiores sunt , magno numero veniunt ad solemnitatem , 
et gratum spectaculum praebent hic illic per sylvam effusi, 
et refocillandis viribus operam dantes. Sacerdos sub arbore 
magna, quae juxta aediculam est, miracula, et hUtoriolam il- 
lius imaginis oratione non mehercle! facunda declaratj vespe- 
rascente die advenae, sumpto ramulo illius arboris , laeti, gau- 
dentesque discedunt. 

Aspidium Filix mas W. Copiosissime inter saxa ciivorum 
umbrosorum. 

Aspidium Filix foemina W. Ibid. 

Pteris aquilina L. Ibid. Legi fructificantem , quae res ra- 
ro occurrit in Italia. 

Musci sequentes late eflunduntur supra terram humentem 
sylvae sub Fagis , et inter saxa , suntque 

Leplohymenium gracile Huben. 

Polytrichum undulatum Hedw. 

Anomodon viticulosus Hook. 

Bartramia pomiformis Hedw. 

Bartramia Oederi Swartz. 

Mnium cuspidatum Hedw. 

Mnium undulatum Hedw. 

Hypnum incurvatum Hedw. 

Hypnum cupressiforme L. 

Marchantia polymorpha Ibid. in humenlibus. 

Jungcrmannia tamariscifolia Ibid. 

Calycium cinnamomeum: crusta eflusa, bissoque tenuissi- 
mo , rufescente-cinnamomeo tecta ; apothcciis infundibuliformi- 
bus, stipitatis, stipite basi dilatato Tab. II. fig. 3. 

Reperi in ligno putrescente Fagorum in sylva dell' Ace- 
ro mense Augusto. 

Crusta eflusa , cinnamomeo-rufa , tecta bysso tenuissimo , 
concolore , hic illic praesertim in ambitu denudata , ibique gla- 
berrima, nitens. Apothecia stipitata, infundibuliformia , stipite 
rufo-nigricante , nitido , basi dilatato , infundibulo cinnamo- 
ineo-rufoj pulvinulo gongylifero nigricante. 

Variolaria communis Ach. In cortice trunci Fagorum. 

Lecanora atra Ach. Supra terram. 

Lecanora crassa Ach. Ibid. 

Borrera ciliaris Ach. In ramis editioribus Fagorum. 
Borrera furfuracea Ach. Ibid. 
Evernia prunastri Ach. lbid. 
Jiamalina fraxinea Ach. Ibid. 
Usnea barbata Ach. Ibid. 

Cetraria glauca Ach. In basi truncorum, et in radicibus 
detectis Fagorum. 

Sucta pulmonacea Ach. Tegens truncos Fagorum , et Ca- 
stanearum regionis proximae. 

Cenomyce fimbriata Ach. Frequens supra terram inter muscos. 

Cenomyce coccifera Ach. Occurrens tantum in ligno putre- 
scente Fagorum. 

Hhizomorpha subcorticalis Pers. Inter corticem , et lignum 
Fagi late eflusa. 

Agaricus ostreatus L. Super lignum demortuum Fagorum. 
Edulis. Vulgo Cardella Etruscorum , Giaccioni (? estate Bo- 
noniensium . 

Cantliarellus cibarius Fries. Supra terram. Edulis. Vulgo 
Galletto tam hic loci, quam in Hetruria. 

Boletus fomentarius Fries. Copiose in truncis Fagoram 
recena demortuis. Ex hoc fit fomes igniarius. Fitlgo Esca. 

Steinonitis fusca Fries. In ligno demortuo Fagorum, qua 
sylva densior, et opacior cst. 

Schlerotium Clavus De Cand. Parasiticum in semine Se- 
calis cerealis L. ibi culti. Sistit Secale cornutuin olBcinarum, 
quod hic loci magna copia obtineri potest, absque eo quod 
pharmacopolae petant a Genuensibus. 

Dematium petraeum Pers. supra terram , ubi sylva opacior. 
Pauca referam de plantis regionis Castaneae , quia fere 
omnes in collibus Bononiensibus obviae, neque de iis nunc 
sermo est. 

Colchicum autumnale x Bert. Amoen. In pratis del Fra- 
scaro secus viam inter Vidicciaticum , et /' Acero. 
Plantago Cynops L. In viciniis Vidicciatici . 
Mentha Pulegium L. Ibid. 
Erythrea Centaurium Pers. Ibid. 

Asphodelus alhus W. In herbidis a Depiano supra Grecia. 
Geum urbanum L. In clivis inferioribus Vidicciatici. 
Hedysarum Onobrychis. L. Ibid. 
Delphinium Consolida L. In cultis Vidicciatici. 
Melampyrum arvense L. Ibid. 

Teucrium Scorodonia. L. In v:a, quae ducit all Acero. 
Hic (inem faciam descriptioni intineris nostri, qua 330 
plantarum species in Apennino Bononiensi a me lectas indi- 
cavi , quarum plures ex rarioribus Europaeis sunt , tres in cen- 
su novarum habendae , nonuullae ad pharmaciam , et medici- 
nam utiles. Accipite, Collegae praestantissinri , faventi animo 
opusculum hoc, quodcunque sit, et si lubet, aequi bonique 
facite . 



Digitized by Google 



m 



3d by Google 



Tat II. 




Digitized by Google 




f 



Digitized by Google 



